**TOIMIHENKILÖT KILPAILUISSA, OVAT TÄRKEÄ OSA KILPAILUJA. ILMAN TOIMIHENKILÖITÄ EI OLE KILPAILUJA!**

Tässä olisi pientä infoa mitä toimihenkilöt tekevät kilpailuissa. Monessa seurassa kilpailuiden ja tapahtumien järjestäminen tapahtuu vapaaehtoisten toimesta. Kilpailuissa tarvitaan iloista ja reipasta mieltä, kilpailupäivät/tapahtumat ovat mukavaa yhdessä oloa.

Kilpailuissa tarvitaan seuraavia henkilöitä:

**Kilpailuidenjohtaja**: Vastaa kilpailun järjestelyistä. Toimii kilpailujen ajan vastuussa kilpailujen kulusta jne.  *Pitää yhteyttä muihin toimihenkilöihin ennen kilpailua ja varmistaa, että kaikki toiminnot on ”miehitetty = henkilöitetty” ja on paikalla kilpailuissa koko ajan. Kutsuu tuomarit ja muut ulkopuoliset henkilöt. Tekee tarvittavat ilmoitukset viranomaisille. Kilpailuiden alkaessa vastuu kilpailun kulusta siirtyy tuomariston puheenjohtajalle.*

***Talkoovastaava****, voi liittää myös kilpailuiden johtajan toimenkuvaan.*

*Tekee listan tarvittavista toimihenkilöistä ja varmistaa että jokaiseen tehtävään on tekijä. Huolehtii radan rakentamiseen tarvittavien materiaalien toimittamisesta areenalle/kentälle ja informoi aikatauluista talkooväkeä.*

*Varmistaa, että sähkökellot on tilattu ja toimitettu. Jos tarvitaan radiopuhelimia, niin myös niiden tilaus.*

**Puheenjohtaja tuomari/ Tuomari**: Tuomari arvostelee suorittavaa ratsukkoa hänen suorituksensa aikana. Vastaa ratsukon suorituksen arvioinnista. *Vastaa siitä, että kilpailuissa noudatetaan sääntöjä, että kaikilla ratsastajilla tasapuoliset suoritusmahdollisuudet ja vahvistaa tulokset.*

**Stewardi**: Tarvitaan aluekisoista eteenpäin, vastaa ettei kilpailualueella tapahdu mitään epäsopivaa. Valvoo veryttelyä, tekee hevosten varusteiden tarkistuksia (esim; suojat, että ovat sallittu).  *Auttaa ratsastajia ongelmissa ja huolehtii osaltaan tasavertaisista toiminnoista. On hevosten ”oikeusasiamies”.*

**Verryttelyvalvoja**: On veryttelyssä ja valvoo, että veryttely sujuu ilman kommelluksia. Estekisoissa valvoja katsoo, että ratsukot hyppäävät vain sallitut veryttelyesteet oikeasta suunnasta. Valvoo myös, että veryttelyssä on oikea määrä ratsukoita.

**Pohjanhuolto**: Vastaa, että pohja huolletaan ennen kilpailuja, ja kilpailupäivänä sovituissa väleissä.  *Tarvitaan enemmän henkilöitä, kuin koneen vain ajaja. Haravahenkilöitä jne.*

***Ratamestari****: Suunnittelee ja tekee radat kilpailuja varten, huolehtii/ohjaa radan rakentamisesta avustajineen, konsultoi tuomaria enimmäisajan suhteen. Huolehtii ratapiirroksen asettamisesta näkyville. Opastaa ratahenkilökuntaa.*

**Ratahenkilökunta**: Tarvitaan estekisoissa, huolehtii että radalla on esteet kunnossa ja tarvittaessa nostelee puomeja jos ratsukko tiputtaa esteellä, pitää rataa siistissä kunnossa (kerää kakkaa myös pois) *Pysyy pois ratsastustieltä suorituksen aikana.*

**Liputtaja**: Liputtajia tarvitaan estekisoissa maali- ja lähtölinjojen viereen. Liputtaja nostaa lipun ylös kun tuomari viheltää ja antaa lähtöluvan, maalissa liputtaja nostaa lipun ylös kun ratsukko lähestyy radan viimeistä estettä ja laskee lipun ratsukon maalilinjaa ylittäessä. *Huomioidaan, että liputus tapahtuu hevosen ryntäiden ylittäessä linjan.*

**Portinavaaja/ovivahti**: Avaa ja sulkee porttia/ovea. Katsoo että radalla on oikeat hevoset.  *Informoi veryttelyalueelle, kuka radalla ja ketkä valmistautuvat.*

**Sihteeri**: Toimii tuomarin kirjurina. Eli kirjaa ylös mitä tuomari sanoo pöytäkirjoihin.

**Ajanottaja**: Seuraa radalla olevia liputtajia, kun liputtaja laskee lipun laitetaan ajanotto päälle ja kun on maalissa ajanotto laitetaan pois. Yleensä on hyvä olla muutama ajanottaja varalla. *Kertoo kuuluvalla äänellä saadun ajan sekunteina. Jos useampia vaiheita, niin kullekin vaiheelle oma ajanottaja. Ei voi olla ihan aloittelija ja mielellään hieman kokeneempi. Koeliputus ennen luokan alkua.*

**Lähetti**: Toimittaa sihteeriltä paperit kansliaan/ tulospalveluun. Toimittaa erinäisiä eri tehtäviä.

**Kanslia/Tulospalvelu**: Vastaa ennen kilpailuja tarvittavat asiat kilpailijoiden tietoon, tekee lähtölistat ennen kilpailuja. Kilpailuiden aikana toimii kilpailualueella helpossa paikassa. Kanslia tarkistaa rokotukset mitä pitää näyttää. *Varmistaa maksujen oikeellisuuden.*

 Syöttää pöytäkirjoista tulokset Equipe-järjestelmään. Kilpailuiden jälkeen tulospalvelu huolehtii, että tulokset on Kipassa/ Equipessa.

**Pysäköinninvalvoja**: Opastaa kilpailupaikalle saapuvaa ja lähevää liikennettä.

**Buffetti**: Vastaa kilpailupaikalla kahvin ja muiden herkkujen myynnistä. *Tekee kilpailuiden jälkeen myynneistä ja ostoista (tositteineen) yhteenvedon, jonka* toimittaa rahastonhoitajalle. Varmistaa, että buffetti toimii paikassa, jonka terveysviranomaiset hyväksyvät.

**Ensiapu**: Vaikka seurakilpailuissa ei sääntöjen mukaan tarvita lääkäriä, tulisi olla ensiaputaitoinen henkilö ja tarvittavat välineet pikaista apua varten.

**Turvallisuus**: Henkilö, joka huolehtii sekä kilpailijoiden, että katsojien turvallisuudesta sekä hevosten kulkureittien opastamisesta.

**Yleinen siisteys alueella**; Henkilö, joka huolehtii yleisestä siisteydestä alueella, roskiksia on, roskat kerätään, roskikset tyhjennetään kilpailuiden päättyessä.

**Kuuluttaja**: Huolehtii kilpailijoiden ja yleisön tiedon saannista luokan aikana kilpailuareenalla. Kuuluttaja kuuluttaa ratsukot radalle ja ilmoittaa, ketkä valmistautuvat lähtölistan mukaisesti.

**Tiedottaja**: Huolehtii tulokset someen sekä seuran sivuille.

**Koko poppoo;** Kilpailuiden jälkeen puretaan rata ja muut laitteistot ja jätetään paikat siistiin kuntoon.

KOULURATSASTUS:

Osittain samoja henkilöitä, ratamestaria, ratahenkilökuntaa eikä liputtajaa tarvita (kakankerääjät tarvitaan), mutta muilta osin samat asiat kuin esteissä.

**Koulukilpailuissa on muutamia erilaisia tehtäviä verrattuna estekisoihin:**

**Papereidenjuoksija/lähetti**: Hakee tuomarilta kouluratapöytäkirjat, kun ratsukko on suorittanut radan ja tuomari antanut arvion. Toimittaa pöytäkirjat pisteidenlaskijoiden luokse.

**Sihteeri**: Koulukisojen sihteeri istuu tuomarin vieressä kirjoittaen pöytäkirjaan tuomarin sanelun mukaan numeron ja kommentin jokaiseen pöytäkirjan kohtaan. Tässä tehtävässä voi toimia, kun osaat kirjoittaa sujuvasti, koulukisojen sihteerinä opit arvokasta tietoa ratojen ratsastamisesta tuomarin näkökulmasta katsottuna, kun kirjaat tuomarin havaintoja ylös.

**Pisteidenlaskija**: Kirjaa koneelle (Equipeen) koulupöytäkirjasta pisteet.

KENTTÄKILPAILUT

Kenttäkilpailut on jännittävä kilpailukokonaisuus kolmessa lajissa. Este- ja kouluosuudet menevät kuten este- tai koulukisat, mutta maasto-osuus eroaa näistä kahdesta huomattavasti:

Maastoon tarvitaan:

**Lähtö**: Lähdöstä vastaava lähettää ratsukot maastoradalle maaston lähtölistan kellon aikojenmukaisesti ja riippuen käytetäänkö sähköistä ajanottoa vai leimaavaa kelloa huolehtii, että lähtö kirjaantuu järjestelmään. Jos ratsukot lähetetään maastoradalle esimerkiksi 3 minuutin välein, lähdöstä vastaava kertoo ratsukoille kun lähtöön on aikaa 2 minuuttia, minuutti, 30sekuntia ja viimeiset 10 sekuntia lasketaan 10-9-8-jne. Ratsukko saa ylittää lähtölinjan aikaisintaan kun lähdön vastaava on sanonut ratsasta.

**Maastoestetuomarit**: Jokaisella maastoesteellä on oma estetuomarinsa, mutta toisin kuin este- ja kouluratsastuksessa, maastoestetuomarit ovat tavallisia talkoolaisia jotka on koulutettu tehtävään. Maastoestetuomarina toimiminen on jännittävää ja hauskaa, mutta tuomarilla on myös vastuu omasta esteestä ja siitä, että jokainen esteelle tuleva ratsastaja myös hyppää esteen oikeasta suunnasta ja lippujen välistä. Kun ratsukko lähestyy omaa estettä, on hyvä puhaltaa pilliin, jotta saadaan esteen ympärystä vapaaksi lähestyvän ratsukon suoritukselle.

**Maali**: Maalissa leimaavaa kelloa käytettäessä maalin vastaava huolehtii, että maaliin tuloaika kirjaantuu järjestelmään. Maalissa on myös yleensä eläinlääkäri, jonne esim hylätyt ratsukot ohjeistetaan menemään.

**Ambulanssi/ ensiapu**: Tarvitaan onnettomuuksien varalta koko kenttäkilpailujen ajan.

**ILOISTA TALKOOMIELTÄ KAIKILLE JA NÄHDÄÄN TALKOISSA J**